

**REPUBLIKA HRVATSKA**

**KARLOVAČKA ŽUPANIJA**



**OPĆINA SABORSKO**

**OPĆINSKO VIJEĆE**

KLASA: 024-02/25-01/2

URBROJ : 2133-15-01-25-10

Saborsko, 8. travanj 2025. god.

Temeljem odredbi članka 214. Pravilnika o proračunskom računovodstvu i računskom planu (Narodne novine br. 124/14, 115/15, 87/16, 3/18, 126/19 i 108/20 ) i članka 31. Statuta Općine Saborsko („Glasnik Karlovačke županije“ 17/13, 4/18, 12/18 i 11/21), a na prijedlog Općinskog načelnika, Općinsko vijeće Općine Saborsko na svojoj 21. redovnoj sjednici održanoj dana 8. travnja 2025. godine, donosi

**ODLUKU O RASPODJELI REZULTATA ZA 2024.g.**

**Članak 1.**

Ovom Odlukom o raspodjeli rezultata poslovanja iskazanim u godišnjim financijskim izvještajima na dan 31.12.2024. godine utvrđuje se namjena i obavlja raspodjela rezultata poslovanja Općine Saborsko.

**Članak 2.**

Utvrđuje se da je Općina Saborsko u 2024. godini ostvarila financijski rezultat kako slijedi:

* Višak prihoda poslovanja u iznosu od 855.285,82 eura
* Manjak prihoda od nefinancijske imovine u iznosu od 518.650,61 eura

Ukupni rezultat poslovanja - višak prihoda iznosi 336.635,21 eura.

**Članak 3.**

Dio sredstava viška prihoda poslovanja u iznosu 518.650,61 eura raspodjeljuje se za pokriće manjka prihoda od nefinancijske imovine u istom iznosu.

**Članak 4.**

Nakon provedenog zatvaranja na računima 922 struktura viška prihoda iz članka 2. ove Odluke u iznosu 336.635,21 eura sastoji se od slijedećih izvora:

|  |  |  |  |
| --- | --- | --- | --- |
| **REDNI BROJ** | **IZVOR FINANCIRANJA** | **MANJAK** ( u eurima ) | **VIŠAK** ( u eurima ) |
| 1. | Opći prihodi i primici – izvor 1.1. | -118.488,27 |  |
| 2. | Vlastiti prihodi – izvor 3.1. | -2.535,23 |  |
| 3. | Ostali namjenski izvori – izvor 4.0. |  | 3.608,29 |
| 4. | Naknada za zaštićena područja – izvor 4.1. |  | 8.463,56 |
| 5.  | Šumski doprinos – izvor 4.3. |  | 34.824,92 |
| 6. | Komunalna naknada i doprinos – izvor 4.4. |  | 397.575,79 |
| 6.  | Ministarstvo demografije – izvor 5.0. |  | 8.404,84 |
| 7. | Tekuće pomoći iz državnog proračuna – 5.4. |  | 268,56 |
| 8.  | Ministarstvo obrazovanja i znanosti – izvor 5.5. |  | 2.697,00 |
| 9.  | Kapitalna pomoć Agencija za plaćanje u poljoprivredi – izvor 5.8. |  | 1.775,75 |
|  | **UKUPNO 922** |  | **336.595,21** |

**Članak 5.**

Sukladno članku 4. ove Odluke provodi se preraspodjela rezultata po izvorima financiranja, kako slijedi:

* Neutrošeni višak prihoda utrošiti će se na rashode poslovanja i na ulaganje u projekte:
* Izvor 1.1. utrošiti će se na rashode poslovanja
* Izvor 4.0. utrošit će se namjenski
* Izvor 4.1. utrošiti će se namjenski na rashode poslovanja
* Izvor 4.3. utrošiti će se namjenski na nabavu nefinancijske imovine i rashode poslovanja
* Izvor 4.4. komunalna naknada i doprinos će se utrošiti namjenski na gradnju i održavanje komunalne infrastrukture
* Izvor 5.0. utrošit će se na rashode poslovanja, namjenski
* Izvor 5.4.utrošit će se na rashode poslovanja
* Izvor 5.5. utrošit će se namjenski na rashode poslovanja, tj. financiranje aktivnosti vrtića
* Izvor 5.8. utrošit će se na rashode poslovanja.

**Članak 6.**

Ova Odluka stupa na snagu osmog dana od dana objave u Glasniku Karlovačke županije.

**ZAMJENIK PREDSJEDNICE OPĆINSKOG VIJEĆA**

 Joso Sabljak

**OBRAZLOŽENJE**

Pravni temelj za donošenje Odluke o raspodjeli rezultata poslovanja za 2024. godinu je članak 82. stavak 2. Pravilnika o proračunskom računovodstvu i računskom planu ( Narodne novine br. 124/14, 115/15, 87/16, 3/18, 126/19 i 108/20 ).

Odredbama Pravilnika o proračunskom računovodstvu i računskom planu propisano je da se stanja utvrđena na osnovnim računima podskupine 922 i iskazana u financijskim izvještajima za proračunsku godinu raspodjeljuju u sljedećoj proračunskoj godini u skladu s Odlukom o raspodjeli rezultata i uz pridržavanje ograničenja u skladu s propisima iz područja proračuna.

Podlogu za donošenje Odluke o raspodjeli rezultata predstavljaju stanja viškova i manjkova prihoda ili primitaka od redovnog poslovanja, nefinancijske i financijske imovine podskupine 922 – višak/manjak prihoda ili primitaka iskazanih u glavnoj knjizi na podskupini 922 koja odgovaraju iskazanim stanjima u Bilanci. Tako utvrđeni rezultat pribraja se rezultatu iz prethodnih godina te čini ukupni rezultat na dan 31.12. izvještajne proračunske godine.

Općina Saborsko je izradila i predala financijske izvještaje za 2024. godinu u obliku i rokovima propisanim Pravilnikom o financijskom izvještavanju u proračunskom računovodstvu. Kao financijski rezultat poslovanja na dan 31.12.2024. godine utvrđen je višak prihoda poslovanja u iznosu od 855.285,82 eura i manjak nefinancijske imovine u iznosu 518.650,31 eura te je ukupno utvrđeni rezultat poslovanja višak u iznosu od 336.635,21 eura.

Ovim prijedlogom Odluke o raspodjeli rezultata poslovanja Općine Saborsko za 2024. godinu utvrđuje se financijski rezultat poslovanja, raspodjela rezultata poslovanja, struktura financijskog rezultata, raspored viška prihoda i njegovo planiranje u I. Izmjenama i dopunama Proračuna Općine Saborsko za 2025. godinu.

Slijedom navedenog, upućujemo prijedlog Odluke o raspodjeli rezultata poslovanja za 2024. godinu Općinskom vijeću na usvajanje.